b'\n_START_ARTICLE_\nPamantasang Rice\n_START_PARAGRAPH_\nAng Pamantasang Rice (Ingles: Rice University,\xc2\xa0opisyal na William Marsh Rice University), ay isang pribadong unibersidad sa pananaliksik na matatagpuan sa isang 295-acre campus sa Houston, Texas, Estados Unidos. Ang unibersidad ay matatagpuan malapit sa Houston Museum District at katabi ng Texas Medical Center. Sa pangkalahatan, ang\xc2\xa0Rice ay itinuturing na nangungunang unibersidad at ang pinakaselektibong institusyon ng mas mataas na edukasyon sa estado ng Texas._NEWLINE_Ang unibersidad ay nakapagprodyus ng mga kilalang alumno, kabilang ang higit sa dalawang dosenang\xc2\xa0Marshall scholars\xc2\xa0at isang dosenang Rhodes scholars. Dahil sa kalapitan nito sa\xc2\xa0NASA, ito ay nakapagprodyus ng maraming mga astronaut at siyentipikong pangkalawakan. Dalawang alumno ay nanalo ng Nobel Prize, at maraming iba pa ay mga nangungunang mananaliksik sa agham, teknolohiya, at inhinyeriya.'